Bukedde Online - Ababbira mu takisi babakubyeAbabbira mu takisi babakubyeMbabazi ne Kuteesa babalumirizza ku ndagaano...ANENYEZZA POLIISIABA bodaboda n’abatuuze b’e Naggulu n’e Ntinda bazingizza abasajja babbiri ababbira mu takisi ne babakubba emiggo ne takisi ne bagyonoona oluvannyuma lw’okubba ku musaabaze e ssente ze ne bamala ne bamukasuka wabweru ng’etambula.Mmotoka ya takisi nnamba UAM 589F eyakedde okuva e Ntinda ng’eggya etikka abasaabaze, bwe bajjudde ne wabaawo omukyala eyagirinnye ng’ava okuggya ssente mu bbanka wabula kondakita n’amulaba n’amusaba amuwe ku kyengiYabadde aziggyayo ne bamunyakulako akasawo omwabadde ssente ne bamukasuka wabweru ng’emmotoka edduka.Wabula aba bodaboda baagobye takisi eno okutuusa bwe baagikwatidde e Nagguru okumpi ne WBS.Joseph Niwaleba omu ku ba bodaboda abaagobye takisi eno yategeezezza nti zaabadde ssaawa 3:00 ez’oku makya bagenze okulaba nga bakasuka omukyala okuva mu mmotoka eno.Kwe kuyita banne ne bagoba takisi eno.“Tubadde bangi aba bodaboda wabula ng’omuvuzi wa takisi eyabadde amazeeko yagaanyi okuyimirira ng’adduuka sipiidi ng’amakoona gonna agayingira buyingizi twamuzingiriza Naggulu okumpi ne WBS” bwe yategeezezza.Baakubye ababbi emigo n’amayinja era abapoliisi abakuuma abakungu mu kifo kino be baabataasiza ku babodaboda.Oluvannyuma babatutte ku poliisi ya Kira Road ne baggalirwa nga bavunaanibwa okubba abantu.Ababbi bano omu yategeerekeseeko erya Paulo Karungi yagambye nti ye abadde musaabaze wabula munne eyabadde avuga yagaanye okwogera erinnya lye.Omwogezi wa poliisi mu Kampala n’emiriraano, Iddi Ssenkumbi yagambye nti poliisi etandise okunoonyereza ku babbi bano.
